قدیم یونان عنعنه‌سینده ایلیادانین یازیلدیغی زامانلاردا، psyche لاتینجادا anima گیبی، "نَفَس" معناسینی وئریردی. روح آنلاییشیدا phrenes سؤزو ایله ایفاده ائدیلیردی. یونانلیلار زامانلا روح دئدیکلری فاکتین فرقلی قیسیملری، فرقلی پرینسیپلری و فرقلی گوج یا دا باجاریقلاری اولدوغونو دوشونه‌رک بونلار آراسیندا آیری-سئچکیلیک ائتمه‌یه و روحون بو معنوی خصوصیتلری‌نین فرقلی آدلارلا آدلاندیرماغا باشلادیلار. فیثاغورث (پیساگور) ین تعلیمینده پئسیشه (psyche) "حیاتی گوج" ا و دویومسالدیر حساسلیغا، nous ایسه ذهنسل(اینتئللئکتوال) قابیلیته تقابول ائدیردی. افلاطونون تعلیمینده ده بو آنلاییشا پارالئل‌لیک گؤرولر. ارسطو ایسه بیر آیری-سئچکیلیک ائده‌رک، nousو آکتیو ذهنین پاسسیو ذهنی اولاراق قبول ائتمیشدیر کی، بو آنلاییش سونرادان ائدیلن شرحلرده لوگوس‌ا یا دا تانری‌یا عینی قبول ائدیلمیش‌دیر. [15]